# แฟนฉัน
แฟนฉัน เป็นภาพยนตร์ไทยแนวก้าวผ่านวัย สุขนาฏกรรม ดรามา โรแมนติก ที่ออกฉายในปี พ.ศ. 2546 กำกับโดย คมกฤษ ตรีวิมล ทรงยศ สุขมากอนันต์ วิทยา ทองอยู่ยง นิธิวัฒน์ ธราธร อดิสรณ์ ตรีสิริเกษม และ วิชชา โกจิ๋ว บทภาพยนตร์โดย คมกฤษ ตรีวิมล ทรงยศ สุขมากอนันต์ นิธิวัฒน์ ธราธร วิชชา โกจิ๋ว วิทยา ทองอยู่ยง อดิสรณ์ ตรีสิริเกษม อมราพร แผ่นดินทอง นำแสดงโดย ชาลี ไตรรัตน์ โฟกัส จีระกุล ชวิน จิตรสมบูรณ์ วงศกร รัศมิทัต อนุสรา จันทรังษี ปรีชา ชนะภัย นิภาวรรณ ทวีพรสวรรค์ ภาพยนตร์นี้เกี่ยวกับความรักวัยเด็ก ในอดีตแห่งความทรงจำ

ภาพยนตร์เรื่องดังกล่าวเป็นภาพยนตร์เรื่องแรกที่เกิดขึ้นจากการที่ 3 บริษัทบันเทิงไทยอย่าง จีเอ็มเอ็ม พิคเจอร์ ที่พรั่งพร้อมด้วยแผนการตลาดและโฆษณามี ไท เอ็นเตอร์เทนเมนต์ ที่เชี่ยวชาญในเรื่องการจัดจำหน่ายแน่นด้วยประสบการณ์ที่เข้าใจคนดูหนังไทย และ หับ โห้ หิ้น ฟิล์ม ที่อัดแน่นด้วยทีมงานการสร้างภาพยนตร์ระดับแนวหน้าร่วมมือร่วมใจกันทำงานเพื่อบันทึกไว้เป็นเกียรติประวัติทั้ง 3 บริษัทมีมุมมองเดียวกัน
นอกจากนั้น ภาพยนตร์เรื่องดังกล่าวเป็นภาพยนตร์ที่ทำรายได้มากที่สุดในปีนั้น ด้วยมูลค่าถึง 137.3 ล้านบาท ข่าว สรุปรายได้ภาพยนตร์ทำเงินที่เข้าฉายในบ้านเรา ปี 2546 ที่ สยามโซน.คอม ภาพยนตร์เรื่องนี้ประสบความสำเร็จทั้งด้านกระแสตอบรับและรายได้เป็นอย่างสูง และด้วยความสำเร็จนั้นทำให้บริษัททั้งสามได้ยุบตัวแล้วรวมตัวกันเป็นบริษัทใหม่ในชื่อ จีเอ็มเอ็ม ไท หับ หรือ จีทีเอช9 เลขมหัศจรรย์ของค่ายหนังอารมณ์ดี GTH !! myplaychannel.com

ในวันที่ 24 มีนาคม พ.ศ. 2566 จีดีเอช ซึ่งต่อยอดจากจีทีเอช ประกาศนำภาพยนตร์แฟนฉันกลับมาทำสำเนาบันทึกใหม่เป็นความละเอียด 4K เพื่อออกฉายใหม่ในวันที่ 9 ตุลาคม พ.ศ. 2566 พร้อมกันนี้ยังได้ร่วมมือกับ ช่องวัน 31 และซีเนริโอ สร้างละครเวที แฟนฉัน เดอะมิวสิคัล โดยมีกำหนดเปิดการแสดงในวันที่ 6 - 26 พฤศจิกายน พ.ศ. 2566 ณ โรงละครเมืองไทยรัชดาลัย เธียเตอร์ ศูนย์การค้าเซ็นทรัล ดิ เอสพละนาด โดยทั้งหมดเพื่อเป็นการเฉลิมฉลองครบรอบ 20 ปี ของการฉายภาพยนตร์แฟนฉัน

 นักแสดง 
 ชาลี ไตรรัตน์ (แน็ค)  รับบท “เจี๊ยบ”
 โฟกัส จีระกุล (กัส)  รับบท “น้อยหน่า”
 เฉลิมพล ทิฆัมพรธีรวงศ์ (แจ๊ค)  รับบท “แจ๊ค”
 ธนา วิชยาสุรนันท์ (ตันตรานนท์) (อ๋อง)  รับบท “พริก”   
 ตรีวรัตถ์ ชุติวัฒน์ขจรชัย (เกตต์)  รับบท “บอย”
 หยก ธีรนิตยาธาร (หยก)  รับบท “มาโนช”
 อภิชาญ เฉลิมชัยนุวงศ์ (ออฟ)  รับบท “ตี่”
 ภานุชนารถ สีหะอำไพ (น้ำผึ้ง)  รับบท “เงาะ”   
 หัทยา รัตนานนท์ (ไหม)  รับบท “จุก”
 สุวรี วรศิลป์ (เอิร์ธ) รับบท “กิมเตียง”
 มัธณา ใจเย็น (เฟิร์สท์) รับบท “โอเล่”  
 วงศกร รัศมิทัต (ต้น แมคอินทอช) รับบท ชาญ (พ่อของเจี๊ยบ)
 อนุสรา จันทรังษี (กบ) รับบท แม่ของเจี๊ยบ
 ปรีชา ชนะภัย (เล็ก คาราบาว) รับบท สมัย (พ่อของน้อยหน่า)
 นิภาวรรณ ทวีพรสวรรค์ (ไก่ 18 กะรัต) รับบท แม่ของน้อยหน่า
 ชวิน จิตรสมบูรณ์ (จั๊ก) รับบท “เจี๊ยบ” (ตอนโต)

 งานสร้างและสถานที่ถ่ายทำ
ภาพยนตร์เรื่อง แฟนฉัน กำกับโดยผู้กำกับการแสดง 6 คน ในนามกลุ่ม 365 ฟิล์ม กลุ่มคนรักหนังของเพื่อนๆ คณะนิเทศศาสตร์ จุฬาลงกรณ์มหาวิทยาลัย รุ่น 29 วิชาเอกภาพยนตร์และภาพนิ่ง อันประกอบด้วย นิธิวัฒน์ ธราธร (ต้น), ทรงยศ สุขมากอนันต์ (ย้ง), คมกฤษ ตรีวิมล (เอส), วิทยา ทองอยู่ยง (บอล), วิชชา โกจิ๋ว (เดียว), อดิสรณ์ ตรีสิริเกษม (ปิ๊ง) ฝึกสอนการแสดงโดย รสสุคนธ์ กองเกตุ หรือครูเงาะเจ้าของโรงเรียนสอนแอคติ้ง "The Drama Academy"  โดยมี จิระ มะลิกุล, ยงยุทธ ทองกองทุน และ ประเสริฐ วิวัฒนานนท์พงษ์ เป็นโปรดิวเซอร์ 

ในเรื่องการเขียนบทที่ผู้กำกับฯ ทั้ง 6 คนร่วมกันเขียน ยังได้ อมราพร แผ่นดินทอง รุ่นน้องที่เป็นนักเขียนนิตยสารเด็ก มาร่วมเขียนบทอีกด้วย โดยดัดแปลงมาจากเรื่องสั้น อยากบอกเธอรักครั้งแรก ในเว็บไซต์ นิเทศฯ ดอตเน็ต ที่บอล (วิทยา ทองอยู่ยง) เป็นคนเขียน ทั้งนี้หลาย ๆ ฉากในภาพยนตร์  ได้รับอิทธิพลมาจากการ์ตูนญี่ปุ่นยุค '80 เรื่องโดราเอมอนอีกด้วย

ชื่อภาพยนตร์ มาจากชื่อเพลง แฟนฉัน ของวงชาตรี 

โดยฉากในภาพยนตร์ ถ่ายทำที่โรงเรียนเทพวิทยา อ.บ้านโป่ง จังหวัดราชบุรี
,ชายหาดเจ้าสำราญ,เทศบาลเมืองเพชรบุรี,
ค่ายเพชรบุรีราชสิรินธร กองพันล่าง จังหวัดเพชรบุรี,
โรงเรียนบ้านท่ายาง(ประชาสรรค์) โครงรักษาและบำรุงน้ำ(เขื่อนเพชร) อำเภอท่ายาง จังหวัดเพชรบุรี,
ตำบลบ่อนอก และสถานีรถไฟบ่อนอก อำเภอกุยบุรี จังหวัดประจวบคีรีขันธ์
ในฉากปั่นจักรยานร้องเพลงคอนเสิร์ตคนจน ของวงนกแล

 เพลงประกอบภาพยนตร์ 
เพลงประกอบภาพยนตร์เรื่องนี้ นำเพลงที่เคยโด่งดังในอดีต ถึง 19 เพลง ได้แก่  เพลงประตูใจ, รักคือฝันไป, เป็นแฟนกันได้อย่างไร ของ สาว สาว สาว, เพลงแฟนฉัน, รักครั้งแรก ของวงชาตรี, เพลงป้ากะปู่, รักบึงเก่า ของวงเพื่อน, เพลงใจเธอใจฉัน ของ 18 กะรัต, เพลงน่าอาย ของวงรอยัลสไปรท์, เพลงหัวใจสลาย ของเดอะฮอตเปปเป้อร์ซิงเกอร์, เพลงสายเกินไป จากวงโอเวชั่น, เพลงคนที่รู้ใจ ของ แหวน ฐิติมา สุตสุนทร, เพลงคอนเสิร์ตคนจน ของวงนกแล, เพลงอย่าดีกว่า ของวงไมโคร, เพลงสาวสวนแตง และ เป็นโสดทำไม ของ สุรพล สมบัติเจริญ รวมไปถึงเพลงเอก จากภาพยนตร์จีนชุดทางโทรทัศน์เรื่อง กระบี่ไร้เทียมทาน และเพลงสากลยอดนิยมในอดีต อย่างเพลง More Than I Can Say ของลีโอ เซเยอร์

ส่วนเพลงที่นำมาทำใหม่เช่น แฟนฉัน โดย AB Normal, เพลงรักครั้งแรก โดย จั๊ก - ชวิน, เพลงป้ากะปู่ โดย ดาจิม และเพลงความทรงจำสีจาง ที่แต่งใหม่ร้องโดย ปาล์มมี่

 รางวัล 
ปีรายการรางวัล/สาขาผู้ได้รับการเสนอชื่อผลพ.ศ. 2547รางวัลภาพยนตร์แห่งชาติ สุพรรณหงส์ ครั้งที่ 13รางวัลภาพยนตร์ยอดเยี่ยม จีเอ็มเอ็ม พิคเจอร์ / ไท เอนเตอเทนเมนท์ / หับ โห้ หิ้น  รางวัลผู้กำกับภาพยนตร์ยอดเยี่ยมคมกฤษ ตรีวิมล, ทรงยศ สุขมากอนันต์, นิวัฒน์ ธราธร, วิชชา โกจิ๋ว, วิทยา ทองอยู่ยง, อดิสรณ์ ตรีศิรีเกษม  ผู้แสดงสมทบชายยอดเยี่ยมเฉลิมพล ฑิฆัมพรธีรวงศ์บทภาพยนตร์ยอดเยี่ยม อดิสรณ์ ตรีสิริเกษม , นิธิวัฒน์ ธราธร , ทรงยศ สุขมากอนันต์ , คมกฤษ ตรีวิมล , วิทยา ทองอยู่ยง , อมราพร แผ่นดินทอง , วิชชพัชร์ โกจิ๋วลำดับภาพยอดเยี่ยมนิธิวัฒน์ ธราธร กำกับศิลป์ยอดเยี่ยม -พ.ศ. 2547รางวัลภาพยนตร์ไทย ชมรมวิจารณ์บันเทิง ครั้งที่ 12รางวัลภาพยนตร์ยอดเยี่ยม จีเอ็มเอ็ม พิคเจอร์ / ไท เอนเตอเทนเมนท์ / หับ โห้ หิ้น  รางวัลผู้กำกับภาพยนตร์ยอดเยี่ยมคมกฤษ ตรีวิมล, ทรงยศ สุขมากอนันต์, นิวัฒน์ ธราธร, วิชชา โกจิ๋ว, วิทยา ทองอยู่ยง, อดิสรณ์ ตรีศิรีเกษม  ผู้แสดงสมทบชายยอดเยี่ยมเฉลิมพล ฑิฆัมพรธีรวงศ์บทภาพยนตร์ยอดเยี่ยม อดิสรณ์ ตรีสิริเกษม , นิธิวัฒน์ ธราธร , ทรงยศ สุขมากอนันต์ , คมกฤษ ตรีวิมล , วิทยา ทองอยู่ยง , อมราพร แผ่นดินทอง , วิชชพัชร์ โกจิ๋วพ.ศ. 2547รางวัลสตาร์เอนเตอเทนเมนท์ ครั้งที่ 2รางวัลภาพยนตร์ยอดเยี่ยม จีเอ็มเอ็ม พิคเจอร์ / ไท เอนเตอเทนเมนท์ / หับ โห้ หิ้น  รางวัลผู้กำกับภาพยนตร์ยอดเยี่ยมคมกฤษ ตรีวิมล, ทรงยศ สุขมากอนันต์, นิวัฒน์ ธราธร, วิชชา โกจิ๋ว, วิทยา ทองอยู่ยง, อดิสรณ์ ตรีศิรีเกษม  ผู้แสดงสมทบชายยอดเยี่ยมเฉลิมพล ฑิฆัมพรธีรวงศ์บทภาพยนตร์ยอดเยี่ยม อดิสรณ์ ตรีสิริเกษม , นิธิวัฒน์ ธราธร , ทรงยศ สุขมากอนันต์ , คมกฤษ ตรีวิมล , วิทยา ทองอยู่ยง , อมราพร แผ่นดินทอง , วิชชพัชร์ โกจิ๋วกำกับภาพยอดเยี่ยมทรงยศ สุขมากอนันต์ ลำดับภาพยอดเยี่ยมนิธิวัฒน์ ธราธร บันทึกเสียงยอดเยี่ยมอมรพงศ์ เมธาคุณวุฒิ  พ.ศ. 2547รางวัลเฉลิมไทย ครั้งที่ 1รางวัลภาพยนตร์ยอดเยี่ยม จีเอ็มเอ็ม พิคเจอร์ / ไท เอนเตอเทนเมนท์ / หับ โห้ หิ้น  ผู้แสดงนำหญิงยอดเยี่ยมดญ.โฟกัส จีระกุลผู้แสดงสมทบชายยอดเยี่ยมเฉลิมพล ฑิฆัมพรธีรวงศ์เพลงประกอบภาพยนตร์ยอดเยี่ยม รักครั้งแรกพ.ศ. 2547รางวัลสตาร์พิคส์ ครั้งที่ 1ผู้แสดงสมทบชายยอดเยี่ยมเฉลิมพล ฑิฆัมพรธีรวงศ์รางวัลภาพยนตร์ยอดนิยม จีเอ็มเอ็ม พิคเจอร์ / ไท เอนเตอเทนเมนท์ / หับ โห้ หิ้น  

 แฟนฉัน เดอะมิวสิคัล 
เมื่อวันที่ 7 มีนาคม พ.ศ. 2566 ซีเนริโอ ได้จัดงานแถลงข่าวเปิดตัวโครงการละครเวที แฟนฉัน 1.5 เดอะมิวสิคัล เพื่อเป็นการฉลองครบรอบ 20 ปี ของภาพยนตร์เรื่องนี้โดยละครเวทีจะเล่าถึงเหตุการณ์นับจากวันที่น้อยหน่าย้ายบ้านไป 20 ปีให้หลัง และเจี๊ยบกับน้อยหน่ามีโอกาสได้กลับมาเจอกันอีกครั้งในรั้วมหาวิทยาลัย ต่อมาได้มีการลดชื่อละครเวทีเหลือ แฟนฉัน เดอะมิวสิคัล โดยมีกำหนดเปิดแสดงในวันที่ 6 - 26 พฤศจิกายน พ.ศ. 2566 ณ โรงละครเมืองไทยรัชดาลัย เธียเตอร์ ศูนย์การค้าเซ็นทรัล ดิ เอสพละนาด ถนนรัชดาภิเษก แขวงดินแดง เขตดินแดง กรุงเทพมหานคร โดยมีการจัดแสดงรอบการกุศลในวันที่ 25 พฤศจิกายน เพื่อหารายได้สมทบทุนมูลนิธิช่วยคนตาบอดแห่งประเทศไทย ในพระบรมราชินูปถัมภ์อีกด้วย